- Mozilla Sunbird sćahnyć
Jeli dotal njejsće program sćahnył, dyrbiće to najprjedy nachwatać. Instalacisku dataju namakaće na oficielnej sćahowanskej stronje.
- Serbski rěčny pakćik instalować
Po tym dyrbiće rěčny pakćik sćahnyć, z kotrymž móžeće waš Sunbird zeserbšćić. Wubjerće cilowy zapis, do kotrehož chceće rěčny pakćik sćahnyć.
Kedźbu:
Wersijowej čisle instalaciskeje dataje a přisłušneho rěčneho pakćika dyrbitej jenak być. Tuchwilu je to wersijowe čisło 0.9, kotrež so w mjenje instalaciskeje dataje kaž tež rěčneho pakćika jewi.
Startujće Sunbird (hišće originalnu jendźelsku wersiju abo němsku wersiju) a dźiće na "Tools/Extras" - "Add-ons". W dialogowym woknje, kotrež so nětko wočinja, wuběraće cilowy zapis, hdźež sće rěcny pakćik sćahnył, klikńće na tłóčatko "Install/Installieren" a w slědowacym woknje na "Install Now/Jetzt Installieren" a po wuspěšnej instalaciji sće zaso w dialogowym woknje "Add-ons". Tam je zapisk "Hornjoserbski rěčny pakćik 0.9" a pod tym sada "Restart to complete the installation." Startujće potajkim Sunbird znowa. Ale, njedźiwaj so, Sunbird hišće njebudźe hornjoserbsce być. W slědowacym wotrězku nazhoniće, kak so rěčny pakćik aktiwizuje.
- Serbski pakćik aktiwizować
Nětko móžeće serbski Sunbird z přikazoweje
linki (Start-->Ausführen...) abo ze zwiska na desktopje z opcijomaj -UILocale hsb startować, na př. C:\Programme\Sunbird\sunbird.exe -UILocale hsb. Město C:\Programme\Sunbird\ dyrbiće wězo šćežku wužiwać, kotraž k městnu wašeje Firefox-instalacije wjedźe.
Po tym so Sunbird ze serbskim powjerchom startuje.
ace_Latn pol_Latn szl_Latn szl_Latn dik_Latn slk_Latn szl_Latn als_Latn szl_Latn szl_Latn szl_Latn